ΓΡΑΠΤΗ ΕΡΩΤΗΣΗ E-1763/99

υποβολή: Michiel van Hulten (PSE) προς την Επιτροπή

(11 Οκτωβρίου 1999)

Θέμα: Η αλιεία των Κάτω Χωρών και το Πολυετές Πρόγραμμα Προσανατολισμού

1. Πολλά κράτη μέλη δεν έχουν εκπληρώσει τιςποχρεώσεις τους στο πλαίσιο της εφαρμογής του Πολυετούς Προγράμματος Προσανατολισμού (Π.Π.Π.). Παρά ταύτα, μόνο οι Κάτω Χώρες κατηγορούνται για παράβαση. Μπορεί να αναφέρει η Επιτροπή κατά πόσο τα κράτη μέλη αμελούν τιςποχρεώσεις τους; Γιατί κατηγορούνται μόνο οι Κάτω Χώρες;

2. Τα καθήκοντα που έχουν ανατεθεί σε κάθε συμβαλλόμενο στο Π.Π.Π.κράτος μέλος, βασίζονται στα στοιχεία σχετικά με το μέγεθος του αλιευτικού του στόλου, όπως απορρέουν από το κοινοτικό νηολόγιο. Το Ελεγκτικό Συνέδριο έχει επανηλειμμένως επισημάνει τα κενά του εν λόγω νηολογίου, το οποίο περιέχει πολυάριθμα λανθασμένα στοιχεία. Ποιά συνέχεια προτίθεται να δώσει η Επιτροπή στην ως άνω κριτική του Ελεγκτικού Συνεδρίου; Είναι διατεθειμένη η Επιτροπή να καθορίσει εκ νέου τα καθήκοντα των κρατών μελών βάσει πιο αξιόπιστων στοιχείων;

3. ταν ορισμένες χώρες τηρούν τον κανόνα του «Total Allowable Catch»( Συνολικό επιτρεπόμενο αλίευμα) και της ποσόστωσης, είναι δίκαιο να τους επιβάλλεται στο πλαίσιο του Πολυετούς Προγράμματος Προσανατολισμού τέτοια εξυγείανση του στόλου τους ή τόσο μεγάλος περιορισμός των ημερών εξόδου στη θάλασσα, ώστε να μην μπορούν να αλιεύσουν την ποσόστωση που τους ανήκει; Πώς μπορεί ναι δικαιολογηθεί εν προκειμένω η επιμονή στο εν λόγω διαρθρωτικό πρόγραμμα (Π.Π.Π.);

4. Ποιός είναι ο λόγος για τον οποίο τα ποσοστά μείωσης καθορίζονται στο πλαίσιο του Π.Π.Π. σε πενταετή βάση, ενώ το ανώτατο επιτρεπόμενο αλίευμα διαφέρει αισθητά από χρόνο σε χρόνο; Θα ήταν δυνατόν να προσαρμοσθούν τα ποσοστά μείωσης στα ΣΕΑ, καθόλη τη διάρκεια του προγράμματος;

Απάντηση του κ. Fischler εξ ονόματος της Επιτροπής

(18 Νοεμβρίου 1999)

1. Η εξέλιξη της αλιευτικής προσπάθειας των διαφόρων τμημάτων του αλιευτικού στόλου των κρατών μελών σε σχέση με τους αρχικούς, ενδιάμεσους και τελικούς στόχους των πολυετών προγραμμάτων προσανατολισμού (ΠΠΠ) αποτελεί αντικείμενο ετήσιας έκθεσης προς το Συμβούλιο και το Κοινοβούλιο. Η τελευταία έκθεση αφορά το έτος 1997(1) και αναφέρει ιδίως την καθυστέρηση που σημειώθηκε από ορισμένα κράτη μέλη. Η Επιτροπή συντάσσει επί του παρόντος την ετήσια έκθεση του 1998.

Η Επιτροπή κίνησε διαδικασία παράβασης κατά της Ολλανδίας σχετικά με τη θέση σε εφαρμογή του δικού της ΠΠΠ. Η Επιτροπή εξετάζει, με την ευκαιρία αυτή, την κατάσταση όλων των άλλων κρατών μελών όσον αφορά τιςποχρεώσεις τους σχετικά με την εφαρμογή των ΠΠΠ.

2. Τα δεδομένα του « κοινοτικού μητρώου » αλιευτικών σκαφών της Κοινότητας διέπονται από τις διατάξεις του κανονισμού (ΕΚ) αριθ. 2090/98 της Επιτροπής της 30ης Σεπτεμβρίου 1998(2). Οι διατάξεις αυτές καθιστούν τα κράτη μέληπεύθυνα για τη συλλογή και την άμεση διαβίβαση σε ηλεκτρονική μορφή των δεδομένων προς την Επιτροπή. Τα δεδομένα του μητρώου καλύπτουν τα χαρακτηριστικά του κοινοτικού στόλου από την 1η Ιανουαρίου 1989, καθώς και το σύνολο των μεταβολών που μεσολάβησαν από τότε.

Από τη δημιουργία του μητρώου αυτού, σημειώθηκε σημαντική πρόοδος από απόψεως αξιοπιστίας. Πράγματι, τα κράτη μέληποχρεώθηκαν πρόσφατα να ελέγξουν το εθνικό μητρώο τους κατά την θέση σε εφαρμογή του ΠΠΠ IV (έναρξη την 1η Ιανουαρίου 1997), μετά από μία νέα διάκριση σε τμήματα του στόλου, την απογραφή των αλιευτικών εργαλείων ή τη θέση σε εφαρμογή συστημάτων αλιευτικής προσπάθειας. Επί του παρόντος διεξάγεται ένα πρόγραμμα συναντήσεων μεταξύ των κρατών μελών με σκοπό τη μεγαλύτερη βελτίωση της ποιότητας των δεδομένων του μητρώου του αλιευτικού στόλου.

Όσον αφορά την τροποποίηση των αρχικών ή τελικών στόχων των προηγούμενων ΠΠΠ με βάση νέα δεδομένα, η Επιτροπή διατίθεται να εξετάσει κάθε περίπτωση με βάση τις πρόσθετες αυτές πληροφορίες καθώς και το φάκελο στο σύνολό του.

3. Η Επιτροπή πρέπει να προσδιορίσει ότι τα επιτρεπόμενα αλιεύματα (TAC) και οι ποσοστώσεις καθορίζουν τα ετήσια όρια αλιεύσεων από πλευράς όγκου των αλιευτικών αποθεμάτων ενώ τα ΠΠΠ καθορίζουν τα ανώτατα όρια αλιευτικής προσπάθειας. Πρόκειται για συμπληρωματικά συστήματα διαχείρισης της αλιείας και οι στόχοι τους πρέπει να τηρούνται ανεξάρτητα το ένα από το άλλο σύμφωνα με τις διατάξεις των άρθρων 4, 8 και 11 του κανονισμού (ΕΟΚ) αριθ. 3760/92 του Συμβουλίου, της 20ης Δεκεμβρίου 1992, για τη θέσπιση κοινοτικού συστήματος για την αλιεία και τηνδατοκαλλιέργεια(3).

4. Ο ετήσιος χαρακτήρας των ορίων των αλιεύσεων (TAC και ποσοστώσεις) δεν είναι ασυμβίβαστος με τον πολυετή χαρακτήρα των ΠΠΠ στο μέτρο που τα TAC καθορίζονται σύμφωνα με τις πλέον πρόσφατες επιστημονικές πληροφορίες σχετικά με την κατάσταση των αποθεμάτων ενώ τα μέτρα μείωσης της αλιευτικής ικανότητας του στόλου (ΠΠΠ) αποτελούν διαρθρωτικά μέτρα που εντάσσονται στη στρατηγική των επιχειρήσεων αλιείας. Η Επιτροπή εξετάζει μια εξέλιξη της νομοθεσίας που θα επέτρεπε την προσέγγιση της περιοδικότητας των δύο αυτών συστημάτων.

Λόγω του ευκαιριακού χαρακτήρα των αλιευτικών δραστηριοτήτων που μετακινούνται από τον ένα τύπο αλιείας στον άλλο καθώς και λόγω του πολυειδικού χαρακτήρα πολλών τύπων αλιείας εμπορικού ενδιαφέροντος, είναι δύσκολο, όπως έχει σήμερα η κοινοτική νομοθεσία, να προσαρμοστούν επακριβώς οι στόχοι του ΠΠΠ προς τις διακυμάνσεις των αλιευτικών αποθεμάτων. Η δυνατότητα αυτήπάρχει ωστόσο στις διατάξεις σχετικά με το ΠΠΠ IV, του οποίου η ενδιάμεση αναθεώρηση πλησιάζει.

(1) COM(1999)175 τελικό.

(2) ΕΕ L 266 της 1.10.1998.

(3) ΕΕ L 389 της 31.12.1992.